News Update: หุ้นจัดงานศพ-สุสานจีนพุ่งแรง Fu Shou Yuan +80% ใน 2 เดือน หลังยอดโควิดในจีนพุ่งต่อเนื่อง - FINNOMENA
หุ้นผู้ดูแลสุสานและจัดงานศพในตลาดฮ่องกงพุ่งขึ้นสู่ระดับสูงสุดในรอบกว่าหนึ่งปี ในช่วงเวลาที่มีผู้ติดเชื้อโควิดในจีนจำนวนมาก หลังรัฐบาลจีนผ่อนคลายมาตรการอย่างเต็มรูปแบบแล้ว
27 ธ.ค. 2565

หุ้นผู้ดูแลสุสานและจัดงานศพในตลาดฮ่องกงพุ่งขึ้นสู่ระดับสูงสุดในรอบกว่าหนึ่งปี ในช่วงเวลาที่มีผู้ติดเชื้อโควิดในจีนจำนวนมาก หลังรัฐบาลจีนผ่อนคลายมาตรการอย่างเต็มรูปแบบแล้ว
เมื่อวันศุกร์ที่ผ่านมา (23 ธ.ค.) หุ้น Fu Shou Yuan International Group แตะระดับสูงสุดของปี 2022 ที่ 7.04 ดอลลาร์ฮ่องกง ซึ่งเป็นการเพิ่มขึ้นถึงประมาณ 80% ใน 2 เดือน หลังจีนยุติการควบคุมโควิดอย่างกะทันหันและมีจำนวนผู้ป่วยเพิ่มขึ้น
แม้จะมีรายงานเกี่ยวกับการเสียชีวิตจากโควิดซึ่งทำให้เกิดความตึงเครียดในโรงพยาบาลและสถานฝังศพ แต่ยอดผู้เสียชีวิตจากโควิดอย่างเป็นทางการของจีนยังคงอยู่ในระดับต่ำ ซึ่งหน่วยงานสาธารณสุขของจีนได้นิยามการเสียชีวิตจากโควิดใหม่ โดยนับเฉพาะผู้ที่เสียชีวิตจากโรคปอดบวมหรือการหายใจล้มเหลวเท่านั้น
นอกจากนี้ในช่วงสุดสัปดาห์คริสต์มาส คณะกรรมการสุขภาพแห่งชาติของจีนประกาศว่าจะระงับการเผยแพร่ตัวเลขผู้ติดเชื้อรายวัน
ที่ผ่านมา หุ้น Fu Shou Yuan ปรับตัวลงต่อเนื่องตั้งแต่เดือน เม.ย. 2021 เมื่อจีนใช้นโยบายโควิดเป็นศูนย์หลังจากสรุปการประชุมสภาพรรคแห่งชาติโดยมีท่าทีคลุมเครือเกี่ยวกับความต่อเนื่องของนโยบายปลอดโควิด
ส่งผลให้หุ้น Fu Shou Yuan ลดลงเกือบ 40% ในปี 2022 และพุ่งกลับขึ้นมา ทำให้ราคาหุ้นขึ้นมาแล้ว 15% ตั้งแต่ต้นปี
บริษัทดังกล่าวมีมูลค่าตามราคาตลาดมากกว่า 2 พันล้านดอลลาร์ ตั้งแต่เข้าตลาดหุ้นในปี 2013 โดยได้รับการสนับสนุนจาก Carlyle Group และบริษัทกองทุนเฮดจ์ฟันด์ Farallon Investors โดย William Conway ผู้ร่วมก่อตั้ง Carlyle Group ได้ไปเยี่ยมสุสานหลักของ Fu Shou Yuan ในเซี่ยงไฮ้กับกลุ่มผู้บริหารเมื่อเดือน ธ.ค. 2010 ก่อนที่จะตกลงซื้อหุ้นมูลค่า 25 ล้านดอลลาร์
อ้างอิง: https://www.cnbc.com/2022/12/27/china-funeral-company.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นจัดงานศพ
หุ้นจีน
หุ้นสุสาน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA